hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu oc hu hu hu en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. szeptember 28. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Amazon: aki létminimumról beszél vagy barátkozik, az szakszervezeti ügynök
A szerveződés kivédéséről szóló oktatóvideót küldött középvezetőinek az Amazon: az instrukciók között rábeszélés és kémkedés is szerepel.
A szakszervezetek szétrombolásáról és a szerveződés ellehetetlenítésének módszereiről szóló videót adott ki a világ leggazdagabb emberének, Jeff Bezosnak a cége, az Amazon – szúrta ki az Index a Gizmodo cikkében.
Különböző mértékben emelnék a minimálbért az érdekképviseletek
Jelentősen emelné a minimálbér és a garantált bérminimum összegét a LIGA Szakszervezetek. A Munkástanácsok Országos Szövetsége is béremelést sürget, igaz, szerényebb mértékűt. A bértárgyalások idén november elején kezdődnek a Versenyszféra és a Kormány Állandó Konzultációs Fórumán.
Hiába nő az átlagbér, az alatt keres az emberek kétharmada
A dolgozók kétharmada – több, mint 3 millió munkavállaló – egyáltalán nem keresi meg az átlagbért, a versenyszférában hatalmasak a bérkülönbségek.
Még mindig homályos, mi lesz a béren kívüli juttatásokkal
A nyáron elfogadott, 2019-re vonatkozó adótörvény-csomaggal a munkáltatóknak új keretek között kell tervezniük a béren kívüli juttatásokat Magyarországon. Vajon milyen változásokat hoz ez a cégeknél? Csökkenhet a cafetériára fordított keret a gazdaságban? Az Edenred Magyarország felmérése szerint sok munkaadó még bizonytalan, míg a megkérdezettek 45%-a a magasabb adóteher ellenére sem venné el az érintett juttatási elemeket. Ez azt jelenti, hogy legalább részben, de többen egészben megtartanák őket, és többen nyilatkoztak úgy, hogy akár növelnék is az idei juttatási szintet. Úgy tűnik, hogy a jelenlegi munkaerő-piaci helyzetben egyre több munkaadó látja be, hogy adókedvezmény nélkül is van létjogosultsága a béren kívüli juttatásoknak.
Itt a megoldás a munkaerőhiányra: tényleg ilyen egyszerű lenne?
Nincs mit szépíteni, a régióban itthon a legnagyobb a strukturális munkaerőhiány, és lassan, de biztosan bővül azoknak a területeknek a köre, amelyek érintettek a problémában. A helyzet annyira súlyos, hogy egyes felmérések szerint a magyar iparvállalatok 86,6 százaléka számít arra, hogy az akut munkaerőhiány már a közeljövőben korlátozni fogja termelésüket. A HR-esek jól ismerik ezt a problémát, hiszen szinte vért izzadnak, hogy napi szinten találjanak megoldást a kapacitás-problémákra és a jelentős fluktuációra: új beállókkal, belső átcsoportosításokkal, vagy épp képzésekkel. Ez azonban még nem elég, jó business case nélkül ugyanis nehéz orvosolni a problémákat. Mutatjuk, mire esküsznek a profi HR-esek.
Egyre nő a fizikai munka elismertsége
A korábbi évektől eltérően már közel sem tartják egyértelműnek a magyar munkavállalók, hogy a szellemi munka automatikusan magasabb fizetséget, vagy elismerést jelentene, mint a fizikai.
KKDSZ: hárman, együtt (még az ÉSZT, a TUDOSZ)
szeptember 28-án Közgyűjteményi és Közművelődési Dolgozók Szakszervezete (KKDSZ) az Értelmiségi Szakszervezeti Tömörüléssel (ÉSZT) és a Tudományos és Innovációs Dolgozók szakszervezetével (TUDOSZ) közös sajtótájékoztatót tart mely során a Kutatók Éjszakája rendezvénysorozat kapcsán a tudományos kutatás szabadsága, a kutatási tevékenységet folytatók és az azok munkáját segítő dolgozók helyzetének javítása, a tudományos kutatás társadalmi elismerésének fontossága céljából a három szakszervezet közös nyilatkozatot fogad el és kéthetes online kampányt hirdet. Időpont és helyszín: 2018. szeptember 28. 10 – 11 óra között. Budapest, Akadémia u. 11. mfszt. A KKDSZ központi irodájának nagyterme. A három szakszervezet különösen fontosnak érzi, hogy az idei évben a Kutatók Éjszakája rendezvény sorozat kapcsán közös nyilatkozatban fogalmazzák meg a tudományos kutatás fontosságát a magyarországi innováció fejlesztése érdekében, a Magyar Tudományos Akadémia és kutatóhálózatában született eredmények elismerését, a kutatóintézetekben, egyetemeken és a közgyűjteményekben folyó kutatási tevékenységekben részt vevő dolgozók megbecsülésének követelését, a 2019. évre vonatkozóan a kutatómunkát végzők és a kutatómunkát segítők anyagi megbecsülésének fontosságát, a bérfelzárkóztatás szükségességét.
A sajtótájékoztatón a három szervezet képviselői a hazai tudományos kutatás helyzetéről, illetve a várható minimálbér emeléssel összefüggő és még nem megoldott bérkérdésekről adnak tájékoztatást.
Gulyás: 2020-ban indulnak a közigazgatási bíróságok
A jelenlegi tervek szerint 2020. január 1-től megkezdhetik működésüket Magyarországon a közigazgatási bíróságok az új szervezeti keretek között – közölte Gulyás Gergely, Miniszterelnökséget vezető miniszter csütörtöki sajtótájékoztatón… Gulyás Gergely kifejtette: a vonatkozó törvény koncepcióját a kormány elfogadta, a törvényjavaslatot október végéig terjeszti be az igazságügyi tárca, s azt várhatóan még az őszi ülésszakban elfogadja az Országgyűlés.
A miniszter ismertetése szerint a bírói jogállás a jövőben is egységes marad, bizonyos sajátosságok érvényesülnek majd. Minden olyan bírót, aki most közigazgatási ügyszakban ítélkezik, kérelmére automatikusan át kell venni az új szervezethez, erre a törvény konkrét garanciákat tartalmaz majd – jelezte.
A közigazgatási felsőbíróság székhelye Esztergomban lesz, nyolc városban regionális hatás- és illetékességi körrel bíró közigazgatási törvényszékeket állítanak majd fel
ABSZURD DRÁMÁBA ILLIK, AHOGY A HIVATAL PACKÁZIK A MAGYAR KISVÁLLALKOZÓKKAL
Két hete írtuk meg, miként packáznak a kormányhivatalok elismert művészekkel, az Országos Képzési Jegyzék (OKJ) alapján számon kérve rajtuk a tevékenységükhöz végzéséhez szükséges képesítéseiket, amikkel ők rendelkeznek ugyan, csak a hivatalnak nem tetszik a papír, amivel ezt bizonyítani tudják. Azóta kiderült, hogy nem csupán a fotósok és videósok kerültek kereszttűzbe. Olvasóink végletesen abszurd élethelyzetekről számoltak be, a Qubitnek elmesélt történeteikből pedig szépen kirajzolódik a kis magyar egyéni vállalkozói rögvalóság.
A Corvinus a teszt, a teljes felsőoktatás Palkovicshoz kerülhet?
A Corvinus egy teszt lesz Palkovics Lászlóéknál. Ha a modellkísérlet sikerül, a teljes felsőoktatás az innovációs minisztériumhoz kerülhet a Kásler Miklós vezette EMMI-től – mondta az atv.hu-nak egy magas rangú kormányzati politikus.
Vasárnapig lehet véleményezni az új Nemzeti Alaptanterv tervezetét
Az ATV Start vendége Mendrey László korábbi elnök, PDSZ.
Jöhet a 9 osztályos általános iskola és a 18 éves tankötelezettségi korhatár?
Drámai helyzet alakult ki a szakképzésben, amely sem minőségben, sem mennyiségben, sem területileg nem tudja kielégíteni a magyar munkaerőpiac igényeit.
Tizenhat évesen kevesen érettek a munkára
Már a munkaadók is belátják, hogy rossz döntés volt csökkenteni a tankötelezettségi korhatárt, mert sokan úgy kerülnek ki az iskolarendszerből, hogy írni sem tudnak.
Albertirsa kényszermegoldásokkal igyekszik úrrá lenni az óvónőhiányon
Újabb városban derült ki, nincs elég pedagógus. Albertirsán az önkormányzat diploma nélküli dolgozókat, adott esetben tanítókat vagy egyéves képzést kapott munkaerőt alkalmaz óvodai asszisztensként, miután hat óvodapedagógus tartósan kiesett a munkából.
Az ATV Start vendége Cseh Katalin elnökségi tag, Momentum.
Honvédkórház: pénz még nincs, türelmet és lojalitást kérnek az orvosoktól
Továbbra is más osztályokról vezényelnek át orvosokat a sürgősségire. Az orvoskamara szerint ez nem lehet megoldás.
Honvédkórház: nyílt levelet írtak az orvosok
Két minisztertől és a főpolgármestertől kérik, ne felejtsék el, hogy az orvos is ember.
Otthonápolás, avagy a legkisebb rossz
Miért nem megy el dolgozni? Miért nem adja intézetbe? Nem egyszer szegezhették már ezeket a kérdéseket a hozzátartozóikat otthon ápolóknak, ha nem épp a közvetlen környezetükből, akkor egy-egy otthonápolásról szóló cikk kommentszekciójában biztosan találkoztak már értetlenkedőkkel. Összeszedtük ezeket a kérdéseket, és összegeztük a válaszokat is.
Két hónapot élt Orbán és Putyin megállapodása Paksról
A határidők csúsznak, a költségek elszállhatnak, az oroszok egyre idegesebbek az új blokkok miatt. A következmény az lehet, hogy buheramegoldásokra kényszerül a magyar fél.
Elásná a Déli és a Nyugati pályaudvart Budapest államtitkára
A Miniszterelnökség Budapestért és a fővárosi agglomerációért felelős államtitkára azt javasolja, hogy vizsgálják meg a Déli és a Nyugati pályaudvar alagutas összekötésére vonatkozó terveket és a beruházás lehetőségét, amelyre szerinte európai uniós források is szerezhetők.
Index: távozik Vaszily Miklós az MTVA éléről
Távozik posztjáról az MTVA vezérigazgatója a portál értesülései szerint. Otthagyja az MTVA vezérigazgatói posztját Vaszily Miklós – értesült az Index. Mint írják, nem sikerült elérniük a vezérigazgatót, hogy megerősítse vagy cáfolja ezt. Távozásának híre tavaly novemberben is felröppent már, ám akkor maradt a posztján.
Nem engedik be a kormányinfóra a Magyar Hang újságíróit
„Hiába kértük már minden létező módon, ma sem mehettünk oda” – közölte a lap főszerkesztője.
Veszélyben a civil blogok, mondja a szakértő
A blog.hu plattformon megjelenő blogok tartalmát és forgalmát is befolyásolhatja, hogy új tulajdonosa lett a szolgáltató oldalnak. Ez pedig civil szervezetek tömegére jelent fenyegetést – mondta a Klubrádióban Verdes Tamás online marketing szakértő.
Kinevezték az Információs Hivatal élére Czukor Józsefet
Október elsejétől ő lesz a főigazgató… Az IH előző vezetőjét, Pásztor István vezérőrnagyot néhány hónappal ezelőtt mentette fel tisztségéből a miniszterelnök. A lépés Szijjártó Péter kezdeményezésére történt, miután az IH visszakerült a Miniszterelnökségtől a külügy felügyelete alá.
Megkövültek a politikai erőviszonyok, mindenki tartja pozícióját
Nyár óta a Fidesz és az ellenzéki pártok is őrzik támogatottságukat, a kormánypártot az alsó -és alsóközéposztály tagjai tartják igazán nyeregben – derül ki a Ténygyár cikkéből.
Karácsony határidőt adott az ellenzéknek
Már idén ellenzéki előválasztást kellene rendezni a 2019-es önkormányzati választások előtt – mondta Karácsony Gergely, a Párbeszéd alelnöke. A politikus szerint erről az ellenzéki pártoknak egy hónapon belül dönteniük kell. A zuglói polgármester arról is beszélt, nem számít rá, hogy a hatóságok eljárnak Orbán Viktorral szemben, miután a Párbeszéd feljelentette a kormányfőt, de legalább napirenden tartják az ajándékba kapott repülőutak ügyét.
Nagy bejelentést tett Orbán: minden nyugdíjast érint
Idén is lesz nyugdíjprémium – erősítette meg Orbán Viktor miniszterelnök pénteken a Kossuth Rádió Jó reggelt, Magyarország! című műsorában.
Változás jöhet a nyugdíjpénztáraknál: garanciarendszert akar az MNB
Az OBA-hoz és a BEVA-hoz hasonló garanciarendszer felállítását szorgalmazza az MNB az önkéntes nyugdíjpénztárak és az egészség- és önsegélyező pénztárak esetében – hangzott el az Önkéntes Pénztárak Országos Szövetségének (ÖPOSZ) mai konferenciáján. A felügyelet a koncentrálódó szektor felügyeletét is szigorítaná, valamint egy új költségmutatót is bevezetne, ami a termékek transzparenciáját javítaná az ügyfelek számára. Windisch László, az MNB alelnöke emellett kritizálta a pénztárakat, amiért magas az állampapír-kitettségük, holott fontos szerepük lehetne a magyar tőzsdefejlesztésben és vállalatfinanszírozásban is. Végül figyelmeztetett: a várható tagdíjbevétel-csökkenés miatt stabilitási problémák merülhetnek fel egyes pénztáraknál.
Megsemmisítette az Alkotmánybíróság a nyugdíjtörvény egy darabját
Az Alkotmánybíróság (Ab) alaptörvény-ellenesnek találta és megsemmisítette a nyugdíjtörvény egy bekezdését, álláspontja szerint a szabályozás szükségtelenül korlátozza a jogorvoslathoz és a tisztességes bírósági eljáráshoz való jogot.
Megszavazták a Putyin hatalmát is megrengető orosz nyugdíjreformot
( Szemnek gyönyörű a tüntetésről készült foto – Szerk. ) Megszavazta az orosz parlament alsóháza harmadik, végleges olvasatában azt a törvénytervezetet, amely a nők esetében fokozatosan 55-ről 60, a férfiakéban pedig 60-ról 65 évre emeli fel a nyugdíjkorhatárt.
Indiai ipari óriás vezetőjével tárgyalt Orbán
A magyar gazdaság fejlődéséről és szakemberek képzéséről, tapasztalatcseréjéről is egyeztetett csütörtök délután Orbán Viktor miniszterelnök és Natarajan Chandrasekaran, az indiai Tata Csoport elnöke az Országházban – tájékoztatta Havasi Bertalan, a miniszterelnök sajtófőnöke az MTI-t.
Milliárdokért vesz művelődési házat a kormány Hanoiban
A cél: reprezentáció…A Magyar Közlönyből kiderül, az ingatlant már ki is nézték. Annyit lehet tudni róla, hogy reprezentációs célokat szolgál majd, művelődési és közösségi ház is lesz egyben.
Egységes vízdíjat vezetne be a kormány
Jelenleg van, ahol köbméterenként 200 forintot sem kérnek, míg máshol akár 500-at is fizetni kell.
Feltartóztathatatlannak tűnik Orbán olasz barátja
Az Európai Unió számára jelenleg Olaszország jelenti a legnagyobb gondot, és az, hogy az ország kormányának politikáját a szélsőséges Liga határozza meg. A bevándorlók elleni hergelés sikeresnek tűnik.
Német pilóták is csatlakoznak a Ryanair-dolgozók munkabeszüntetéséhez
Német pilóták is csatlakoznak a Ryanair ír diszkont légitársaság dolgozóinak több országra is kiterjedő pénteki részleges munkabeszüntetéséhez, amely miatt a legfrissebb hírek szerint 250 járatot töröltek Európa-szerte – jelentette be a Vereinigung Cockpit (VC) szakszervezet.
“Hagyjanak dolgozni!” – A taxisok után a spanyol Uber-sofőrök is utcára vonultak
Több száz, az Uber és a Cabify alternatív, közösségi személyszállító cég alkalmazásában álló sofőr tüntetett a taxisok ágazati monopóliuma ellen Madridban csütörtökön.
Úgy adják el a csődbe torkollt roma program ingatlanvagyonát, hogy eljárás folyik ellenük
Értékesíti az Országos Roma Önkormányzat (ORÖ) azokat az ingatlanokat, melyeket a Farkas Flórián volt miniszterelnöki biztos nevével összekapcsolódó Híd a Munka Világába program keretében vásároltak. Bár eljárás folyik a szervezet ellen, az ingatlanokon nincs vagyonzár.
Európai ügyészség: Egy hét alatt 10 ezer aláírást gyűjtött Hadházy
A politikus legutóbb Szegeden járt, ahol Botka László is aláírta az ívet.
Magyar BKV-sofőr is a dobogóra állhatott a berlini buszvezető-Eb-n
Az ATV Start vendégei Haibach János buszsofőr és Flámis Gabriella buszsofőr.
Változásokat szeretne a Szexmunkások Érdekvédelmi Egyesülete
A 18 éve működő szakszervezet javasolja többek között a védett övezet rendszer eltörlését, a lakásbérbeadás mint bűncselekmény megszüntetését, a csoportos munkavégzés legalizálását – írják sajtóközleményükben.
8 dolog, amit mindenképpen tegyünk meg, ha kár ért minket
(Reklám cikk, de nem hülyeség – Szerk.) A betörésektől, a tűzesetektől, a villámcsapástól és a vihar okozta károktól félve kötünk elsősorban biztosítást. Pedig vagyontárgyainkban legtöbbször csőtörés és beázás okoz kárt. És nem feledkezhetünk meg a baleseti kockázatokról sem. Ha már megtörtént a baj, nem árt tudni, mit is tegyünk.
Áttörés! Újra kinőhet a fogunk
( Remélhetőleg valós hír. Több napja fenn van  és nem törölték…– Szerk.) Egy elképesztő vé­letlennek köszönhetően megtalálhatták, hogyan lehet regenerálni, gyakorlatilag visszanöveszteni a sérült fogakat. A londoni székhelyű King’s College kutatói az Alzheimer gyógyításának lehetséges módjait kutatták, és az egyik ilyen kísérleti gyógyszerről derült ki, hogy rendkívül hatékony a rossz fogak gyógyításában. Vagyis arra ösztönzi a fogat alkotó csontot – a zo­mánc és a fogbél között található dentint –, hogy nőjön. A szó­ban forgó, eredetileg neurológiai célokra használt szer megnöveli az idegsejtek mennyiségét, de a fo­gaknál is működik sejtsokszorosító ha­tása.
Nem 480-nal, hanem 500 km/h-val száguldhat az új közúti hiperautó
Az amerikai gyártó überkategóriás 1600 lóerős sportkocsija az eredetileg tervezettnél is gyorsabb lehet.
A hiphop-háborúkról tartott gyorstalpalót a Popfilter. Mi értelme a rapperek harcainak, miért kell egyfolytában kóstolgatni, vagy inkább szanaszét gyalázni a másikat?
Csodás festmények születtek a katolicizmus és a modern kor találkozásából. A hálaadó szobrok és képek évezredek óta a vallások részei, a XX. század azonban ezeket is örökre megváltoztatta…A fogadalmi ajándékok évezredek óta a vallások részei. Az ókori görögök és rómaiak apró tárgyakat, szobrokat, vagy akár egész épületeket emeltek egy-egy istennek, csak hogy kívánságaik valóra váljanak, vagy épp halálták meg az életükben beállt hirtelen változást, a baj elárulását: kigyógyulásukat egy betegségből, vagy egy szerencsésen túlélt balesetet. ..A szokás a kereszténységben is gyökeret vert, sőt, a hazai katolikus templomaiban – így a józsefvárosi gumijavító műhelyből lett első magyar Szent Rita-templomban – ma is találkozhatunk a márványból vagy más nemes kövekből készült hálaadó táblákkal…
A régészek munkája mutatkozik be a Nemzeti Múzeumban
A régészek világa tárul fel a közönség előtt a Magyar Nemzeti Múzeumban pénteken, a Kutatók éjszakáján: a látogatók válogathatnak, hogy a történelem melyik korszakában, vagy a régészet mely területén kívánnak elmélyülni – írja az MTI.
Mennyit tud a magyar népmesékről? Tesztelje!
Vasárnap ünnepeljük a magyar népmesék napját. A magyar népmese napját a Magyar Olvasástársaság kezdeményezésére 2005 óta ünnepeljük Benedek Elek születésnapján, szeptember 30-án. Vasárnap hosszú cikkben foglalkozunk majd a népmesék női hőseivel, addig is, ízelítőként játsszon a hvg.hu-val és tesztelje, mennyire ismeri a magyar népmeséket!
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.